Document ID: 32002R0993

32002R0993
L 151/11
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 993/2002 НА ЕВРОПЕЙСКАТА ЦЕНТРАЛНА БАНКА
от 6 юни 2002 година
за поправяне на Регламент ЕЦБ/2001/13 относно консолидирания баланс на сектор „Парично-финансови институции“ (1)
(ЕЦБ/2002/4)
УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
като взе предвид Регламент (ЕО) № 2533/98 на Съвета от 23 ноември 1998 г. относно събирането на статистическа информация от Европейската централна банка (2), и по-специално член 5, параграф 1 и член 6, параграф 4 от него,
като взе предвид Регламент (ЕО) № 2531/98 на Съвета от 23 ноември 1998 г. относно прилагането на минимални резерви от страна на Европейската централна банка (3), изменен с Регламент (ЕО) № 134/2002 (4), и по-специално член 6, параграф 4 от него,
като има предвид, че:
(1)
Регламент ЕЦБ/2001/13 бе предназначен да замени Регламент ЕЦБ/1998/16 от 1 декември 1998 г. относно консолидирания баланс на сектор „Парично-финансови институции“ (5), изменен с Регламент ЕЦБ/2000/8 (6) от 1 януари 2003 г. Отчитането съгласно новия режим започва с данните от януари 2003 г. Отчетните задължения съгласно Регламент ЕЦБ/1998/16 следователно би трябва да продължат да са съществуват до 1 януари 2003 г. Датата на влизане в сила на Регламент ЕЦБ/2001/13 обаче бе погрешно определена като 1 януари 2002 г., като в резултат Регламент ЕЦБ/1998/16, който съгласно разпоредбите на Регламент ЕЦБ/2001/13 се отменя към датата на влизане в сила на последния, бе отменен с една година по-рано от необходимото. Регламент ЕЦБ/2001/13, следователно, трябва да бъде коригиран, за да се поясни, че влиза в сила на 1 януари 2003 г.
(2)
Към отчетните единици се прилагат изискванията за отчетност, заложени в Регламент ЕЦБ/1998/16 от 1 януари 1999 г. насам. Не се счита, че продълженото прилагане на последния регламент до 31 декември 2002 г., и по-специално, задължението същият да се спазва от 1 януари 2002 г., т.е. преди датата, на която настоящият регламент влиза в сила, нарушава някои от законните очаквания на отчетните единици, които продължиха да отчитат съответната статистическа информация след края на 2001 г.,
ПРИЕ НАСТОЯЩИЯ РЕГЛАМЕНТ:
Член 1
Регламент ЕЦБ/2001/13 се поправя, както следва:
-
член 8, параграф 1 се заменя със следното:
„1. Регламент (ЕО) № 2819/98 (ЕЦБ/1998/16) се отменя от 1 януари 2003 г.“
-
член 9 се заменя със следното:
„Член 9
Настоящият регламент влиза в сила на 1 януари 2003 г.“
Член 2
Заключителна разпоредба
Настоящият регламент влиза в сила в деня на публикуването му в Официален вестник на Европейските общности.
Съставено във Франкфурт на Майн на 6 юни 2002 година.

Labels: 2
15
4